wannaphong/clean_thaiwikipedia huggingface dataset:
# เฮย์เดน คริสเตนเซน
เฮย์เดน คริสเตนเซน  เป็นนักแสดงชาวแคนาดา เริ่มผลงานด้านบันเทิงจากรายการโทรทัศน์ในแคนาดาตั้งแต่ยังเด็ก จากนั้นก็ได้มีผลงานกับรายการโทรทัศน์ในอเมริกาช่วงปลายทศวรรษที่ 90 และได้รับบทบาทในภาพยนตร์เรื่อง Life as a House จากนั้นก็ได้แสดงในภาพยนตร์เรื่องสตาร์ วอรส์ ในบท อนาคิน สกายวอล์กเกอร์

 ประวัติ 
เฮย์เดน คริสเตนเซ่น  เกิดวันที่ 19 เมษายน พ.ศ. 2524 ที่เมืองแวนคูเวอร์ ประเทศแคนาดา แต่เติบโตที่กรุงโทรอนโต ซึ่งยังอาศัยอยู่ในปัจจุบัน เป็นลูกชายของเดวิด กับ แอลลี คริสเตนเซน นักธุรกิจด้านโทรคมนาคม เฮย์เดนมีพี่สาวชื่อ "เฮจซา" เป็นแชมป์แทรมโพลีนรุ่นเยาว์ระดับโลกและได้รับทาบทามไปถ่ายโฆษณาขนมขบเคี้ยว และได้ชักชวนเฮย์เดนถ่ายโฆษณาด้วย เขาได้เป็นนายแบบโฆษณาหลายชิ้น 

เมื่อตอนอายุ 13 ปี เขาได้เริ่มต้นการแสดงอย่างจริงจัง ในละครชุดทางทีวีที่แคนาดาทำร่วมกับเยอรมันเรื่อง  Macht Der Leidenschaft/Family Passions จากนั้นจึงได้บทเล็กบทน้อยในละครหลายเรื่องของแคนาดา รวมถึงภาพยนตร์เรื่อง Stateside และเขายังโด่งดังในสหรัฐอเมริกาในผลงานเรื่อง Higher Ground ที่รับบทเป็นเด็กติดยาที่ถูกแม่เลี้ยงล่วงละเมิด และยังมีผลงานอื่นในเวลาต่อมา ได้แก่เรื่อง A Purple Haze รับบทเป็นคนติดยาเสพติด ในช่วงที่หนังทีวีเรื่องนี้ออกอากาศ เฮย์เดนจบการศึกษาระดับมัธยมปลายที่ยูเนียนวิลล์ ออนแทรีโอ และเตรียมเข้ามหาวิทยาลัยในทุนนักกีฬาเทนนิส

ในเดือน มี.ค. 2543 เฮย์เดนได้รับคัดเลือกให้รับบท อนาคิน สกายวอล์กเกอร์ จากผู้เข้าคัดเลือก 400 คนรวมถึงลีโอนาร์โด ดิคาปริโอ หลังจากทีมงานลงมติว่า ฝีมือและรูปร่างหน้าตาขึ้นกล้องเวลาประกบนางเอก นาตาลี พอร์ตแมน หลังจากนั้นเขาแสดงในภาพยนตร์เรื่อง Life As A House รับบทเป็นลูกชายที่มีปมปัญหากับพ่อแม่ แสดงร่วมกับ เควิน ไคลน์ รับบทพ่อ คริสเตียน โธมัส สกอต รับบทแม่ ซึ่งจากบทนี้ทำให้เขาได้รับการเสนอชื่อเข้าชิงรางวัลลูกโลกทองคำ
# โอกินาวะ
โอกินาวะ  อาจหมายถึง

 จังหวัดโอกินาวะ
 โอกินาวะ (เมือง)
 เกาะโอกินาวะ
 หมู่เกาะโอกินาวะ
 ภาษาโอกินาวะ
 อักษรโอกินาวะ
 ยุทธการที่โอกินาวะ
# ต้นไม้ของพ่อ
เพลงต้นไม้ของพ่อ จัดทำขึ้นเพื่อร่วมเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีกาญจนาภิเษก พ.ศ. 2539เพลงต้นไม้ของพ่อ โดย GMM GRAMMY OFFICIAL

 ความหมายของบทเพลง
หากว่าราชอาณาจักรไทยเปรียบเหมือนต้นไม้ พ่อของเราก็ทรงห่วงใยบำรุงรักษาด้วยน้ำจากพระทัย จนต้นไม้เติบโตยิ่งใหญ่ ตลอดระยะเวลา 50 ปี ต้นไม้ของพ่อต้นนี้เราจะช่วยกันรักษาให้ยิ่งใหญ่และยังคงเติบโตต่อไป นับพัน นับหมื่นปีความหมายของบทพลงจากคำกล่าวนำในบทเริ่มต้นของเอ็มวีเพลงต้นไม้ของพ่อ ซึ่งจัดทำโดยบริษัทจีเอ็มเอ็มแกรมมี่

 ผู้จัดทำ 
 ผลิตจัดทำโดย บริษัท จีเอ็มเอ็ม แกรมมี่ จำกัด (มหาชน)
 ขับร้องโดย ธงไชย แมคอินไตย์ ศิลปินแห่งชาติ สาขาศิลปะการแสดง (ดนตรีไทยสากล-ขับร้อง) ประจำปี พุทธศักราช 2565
 คำร้องโดย	นิติพงษ์ ห่อนาค 
 ทำนอง/เรียบเรียงโดย	อภิไชย เย็นพูนสุข
 การเผยแพร่บทเพลง

ผู้ประพันธ์เพลง ตลอดจนผู้เรียบเรียงคำร้องทำนอง และผู้ขับร้อง ยินดีให้นำเพลงดังกล่าวไปแจกจ่าย ดาวน์โหลด ทำซ้ำ ขับร้องใหม่ ด้วยเจตนาที่ดีโดยไม่ต้องขออนุญาตทั้งสิ้น รวมถึงรายการโทรทัศน์และสื่อทุกสื่อไม่ต้องขออนุญาตเป็นลายลักษณ์อักษร หนังสือพิมพ์ไทยรัฐ (21 ตุลาคม 2559):ดี้ นิติพงษ์ ประกาศไม่หวงลิขสิทธิ์เพลงในหลวง(5 บทเพลง ต้นไม้ของพ่อ ของขวัญจากก้อนดิน รูปที่มีทุกบ้าน ขอเป็นข้ารองบาททุกชาติไป คำสอนพ่อ)

 รางวัล/สรุปผล/ผลสำรวจ

 ปี 2540 รางวัลเพลงสร้างสรรค์พิเศษเพลงต้นไม้ของพ่อ จากงานประกาศผลรางวัลพระพิฆเนศทอง ปี 2540 จัดโดยสมาคมดนตรีแห่งประเทศไทยในพระบรมราชูปถัมภ์

 วันที่ 28 ตุลาคม 2559 ชมรมขับเคลื่อนวิชาการเพื่อวิจัยความสุขชุมชน สำนักวิจัยซูเปอร์โพล สำรวจเรื่อง เพลงพระราชนิพนธ์และรวมเพลงศิลปินเพื่อพ่อในความชื่นชอบของสาธารณชนกรณีศึกษาประชาชนทุกสาขาอาชีพจำนวนทั้งสิ้น 1,174 ตัวอย่างระหว่งวันที่ 25 - 27 ต.ค. 2559 โดยเพลงพระราชนิพนธ์ที่ประชาชนชื่นชอบลำดับแรกเพลง “ใกล้รุ่ง” สำหรับเพลงศิลปินเพื่อพ่อที่ประชาชนชื่นชอบลำดับแรกเพลง "ต้นไม้ของพ่อ"

 อันดับ 3 จาก 5 อันดับเพลงรอสายที่มียอดดาวโหลดสูงสุด ผ่านเอไอเอส คอลลิ่ง เมโลดี้ Nation TV 4 มกราคม 2559 ,"5 อันดับเพลงรอสายสำนึกในพระมหากรุณาธิคุณ ร. 9"
# ไมโคร
ไมโคร อาจหมายถึง
 ไมโคร เป็นคำนำหน้าในหน่วยเอสไอ มีค่า 10−6 (หนึ่งส่วนล้าน)
 ไมโคร (วงดนตรี) วงดนตรีสัญชาติไทย
 เศรษฐศาสตร์จุลภาค (microeconomics) นิยมเรียกย่อว่า ไมโคร
 ไมโครคอมพิวเตอร์
 เกมบอยไมโคร
# กวินิท แพลโทรว์
กวินิท เคต แพลโทรว์ (เกิด 27 กันยายน ค.ศ. 1972) เป็นนักแสดงชาวอเมริกัน ผู้ได้รับรางวัลมากมาย รวมถึงรางวัลลูกโลกทองคำ, รางวัลออสการ์, รางวัลสมาคมนักแสดงภาพยนตร์และโทรทัศน์ และรางวัลไพรม์ไทม์เอมมี 

แพลโทรว์แจ้งเกิดอย่างรวดเร็วจากผลงานภาพยนตร์ของเธอหลายเรื่อง เช่น Seven (2538) เธอได้รับเสียงชื่นชมจากการแสดงของเธอในฐานะ Viola de Lesseps ในภาพยนตร์โรแมนติกอิงประวัติศาสตร์  Shakespeare in Love (2541) ซึ่งทำให้เธอได้รับรางวัลมากมาย รวมถึงรางวัลออสการ์ สาขานักแสดงนำหญิงยอดเยี่ยม

ในปี พ.ศ. 2554 เธอยังได้รับรางวัลไพรม์ไทม์เอมมี สาขานักแสดงรับเชิญยอดเยี่ยมในซีรีส์ตลกจากบทบาทแขกรับเชิญของเธอในฐานะ ฮอลลี ฮอลลิเดย์ ในซีรีส์โทรทัศน์แนวมิวสิคัล-คอมเมดี-ดราม่า เรื่อง Glee ตั้งแต่ปี 2551 ถึงปี 2562 พัลโทรว์ได้รับบทบาท เปปเปอร์ พอตส์ ในจักรวาลภาพยนตร์มาร์เวล

ชีวิตในวัยเด็ก
พ่อของแพลโทรว์เป็นชาวยิว ในขณะที่แม่ของเธอมาจากครอบครัวที่เป็นคริสต์ศาสนิกชน เธอถูกเลี้ยงดูให้เฉลิมฉลองทั้งวันหยุดของชาวยิวและชาวคริสเตียน ครอบครัวพ่อของเธอเป็นชาวยิวอัชเคนาซิ โดยอพยพมาจากประเทศเบลารุสและประเทศโปแลนด์ ในขณะที่แม่ของเธอมีเชื้อสายเยอรมัน, ไอริช และอังกฤษ

แพลโทรว์เติบโตที่แซนตามอนิกา รัฐแคลิฟอร์เนีย ก่อนที่จะย้ายไปเรียนที่นครนิวยอร์ก ต่อมาเธอศึกษาต่อคณะมานุษยวิทยา ที่มหาวิทยาลัยแคลิฟอร์เนีย แซนตาบาร์บารา ก่อนที่จะออกไปเอาดีด้านการแสดง เธอเคยไปเรียนแลกเปลี่ยนที่ตาลาเบราเดลาเรย์นา ประเทศสเปน ตอนอายุ 15 ปี และได้เรียนภาษาสเปนSeal, Mark. Mad for Madrid , AmericanWaymag.com, June 15, 2004. เธอยังสามารถสนทนาเบื้องต้นในภาษาฝรั่งเศสได้อีกด้วย

ชีวิตส่วนตัว
ตอนอายุ 24 ปี แพลโทรว์หมั้นกับนักแสดงชาวอเมริกัน แบรด พิตต์ ซึ่งทั้งคู่คบหากันแต่ปี 2537 ถึง 2540 ทั้งคู่ยกเลิกการหมั้น โดยแพลโทรว์ให้เหตุผลว่าเธอยังไม่พร้อมสำหรับการแต่งงาน 

upright|thumb|left|แพลโทรว์ที่งานเปิดตัวภาพยนตร์เรื่อง มหาประลัยคนเกราะเหล็ก 3 ที่ประเทศฝรั่งเศส ในเดือนเมษายน 2556

แพลโทรว์มีความสัมพันธ์แบบไม่มั่นคงกับนักแสดงชาวอเมริกัน เบน แอฟเฟล็ก ตั้งแต่ปี 2540 ถึงปลายปี 2543 

ในเดือนตุลาคม พ.ศ. 2545 แพลโทรว์ได้พบกับ คริส มาร์ติน นักร้องชาวอังกฤษ จากวงโคลด์เพลย์ สามสัปดาห์หลังจากการตายของพ่อของเธอ ทั้งคู่แต่งงานกันในเดือนธันวาคม พ.ศ. 2546 ที่รัฐแคลิฟอร์เนีย  โดยแพลโทรว์ตั้งท้องลูกคนแรกในช่วงที่ทั้งคู่แต่งงานกัน
แพลโทรว์และมาร์ตินมีลูกสองคนด้วยกัน คนแรกคือลูกสาว ชื่อว่า แอปเปิล เกิดในเดือนพฤษภาคม 2547 และลูกชาย โมเสส เกิดในเดือนเมษายน 2549 ในเดือนเมษายน พ.ศ. 2558 พัลโทรว์ฟ้องหย่าสามีของเธอ และทั้งคู่หย่าร้างกันในวันที่ 14 กรกฎาคม 2559
# โรงพยาบาลปิยะเวท
โรงพยาบาลปิยะเวท เป็นโรงพยาบาลเอกชน อาคารมีความสูง 27 ชั้น  ตั้งอยู่ในแขวงบางกะปิ เขตห้วยขวาง กรุงเทพมหานคร เริ่มเปิดให้บริการตั้งแต่ปี พ.ศ. 2536

 ศูนย์แพทย์เฉพาะทาง 
สถาบันหัวใจเพอร์เฟคฮาร์ท
สถาบันกระดูกและข้อ
ศูนย์สมองและระบบประสาท
ศูนย์ตรวจสุขภาพ
สถาบันทันตกรรม
สถาบันศัลยกรรมความงาม
ศูนย์เอกซเรย์คอมพิวเตอร์ความเร็วสูง

 แหล่งข้อมูลอื่น 
 เว็บไซต์ของโรงพยาบาลปิยะเวท

ปิยะเวท
ปิยะเวท
ปิยะเวท
หมวดหมู่:ก่อตั้งในกรุงเทพมหานครในปี พ.ศ. 2536
# ทรงสามสิบหน้ารอมบิก
ทรงสามสิบหน้ารอมบิก (, พหูพจน์: -dra) เป็นทรงหลายหน้า (polyhedron) ที่ประกอบด้วยหน้ารูปสี่เหลี่ยมขนมเปียกปูนทั้ง 30 หน้า แต่ละหน้าเรียงตัวโดยมุมแหลมชนมุมแหลม 5 หน้า มุมป้านชนมุมป้าน 3 หน้า รูปทรงนี้มี 32 จุดยอด 60 ขอบ และเป็นหนึ่งในทรงตันแคทาแลน (Catalan solid)

ทุกหน้ารูปสี่เหลี่ยมขนมเปียกปูนของทรงสามสิบหน้ารอมบิก มีความยาวของเส้นทแยงมุมด้านยาวเท่ากับ φ หน่วย หรืออัตราส่วนทอง และมีขนาดของมุมแหลมเท่ากับ 2 tan−1(1/φ) = tan−1(2) ≈ 63.4349° จึงเรียกรูปสี่เหลี่ยมนั้นว่า รูปสี่เหลี่ยมขนมเปียกปูนทองคำ (golden rhombus)
# ภาษาทิเบต
ภาษาทิเบต (, เพอแก) เป็นภาษาในตระกูลทิเบต-พม่า แบ่งออกเป็นภาษาถิ่นหลายกลุ่มคือ ภาษากลาง อยู่ในเขตปกครองตนเองทิเบต เช่นที่ ลาซา สำเนียงคัม อยู่ในเขตแคว้นคัม สำเนียงอัมโต อยู่ในแคว้นอัมโต ภาษาถิ่นอื่น ๆ ได้แก่ภาษาของชนเชื้อสายทิเบตในเนปาล เช่นชาวเศรปาหรือเชอร์ปา หรือชาวลาดักห์แถบอินเดียอีกด้วย

ระบบการเขียนภาษาทิเบตค่อนข้างมีความซับซ้อน การประกอบคำทิเบตอาจมีตัวอักษรที่ไม่ออกเสียงมาประกอบคำด้วย สันนิษฐานว่าในอดีตตัวอักษรดังกล่าวล้วนออกเสียง แต่ปัจจุบันเกิดการแผลงคำไปตามกาลเวลา ทำให้ตัวอักษรหลายตัวไม่ออกเสียง แต่ยังต้องคงรูปการเขียนไว้เพื่อให้สื่อความหมายได้ถูกต้อง

รากศัพท์ของคำทิเบตหลายคำรับอิทธิพลมาจากภาษาทางอินเดีย อิทธิพลที่เข้ามามากที่สุดคือด้านศาสนา และคำบาลีหลายคำที่ยืมจากภาษาตระกูลอินเดียเข้ามา

 ไวยากรณ์ 
 การเรียงประโยค 
เป็นแบบประธาน-กรรม-กริยา คำคุณศัพท์ตามหลังคำที่ขยาย คำกริยาวิเศษณ์มาก่อนคำกริยา คำแสดงความเป็นเจ้าของ มาก่อนสิ่งที่อ้างถึง
 คำนาม 
ภาษาเขียนสมัยโบราณ มี 9 การกคือการกสมบูรณ์ (ไม่มีเครื่องหมาย) การกความเป็นเจ้าของ (-gi, -gyi, -kyi, -’i, -yi) การกแสดงเครื่องมือ (-gi, -gyi, -kyi, -’i, -yi) การกแสดงสถานที่ (-na) การกทั้งหมด (allative case; -la) การกลงท้าย (-ru, -su, -tu, -du, -r) การกแสดงมารยาท (-dang) การกแสดงคำนาม (-nas) และการกแสดงอารมณ์ (-las) การแสดงการกจะเติมที่นามวลีไม่ได้เติมที่คำแต่ละคำ ปัจจัยแสดงคำนามคือ –pa, -ba หรือ –ma ใช้กับคำนาม การแสดงเพศใช้ po หรือ bo สำหรับบุรุษลึงค์และ mo สำหรับสตรีลึงค์ แสดงพหูพจน์โดยใช้ –rnams หรือ –dag เมื่อมีการเน้น ทั้ง 2 กลุ่มคำสามารถเชื่อมกันได้ เช่น rnams–dag หมายถึง กลุ่มที่มีสมาชิกหลายคน dag –rnams หมายถึง หลายกลุ่ม

คำสรรพนามที่มีได้แก่ สรรพนามแทนบุคคล สรรพนามชี้ให้เห็น สรรพนามแสดงคำถามและสรรพนามแสดงภาพสะท้อน
 คำกริยา 
คำกริยาไม่มีการผันตามบุคคลและจำนวน แต่มีการแบ่งเป็น 4 กลุ่มย่อยตามหลักไวยากรณ์ทิเบตคือ ปัจจุบัน (Ida-ta) อดีต (’das-pa) อนาคต (ma-’ongs-pa) และการขอร้อง (skul-tshigs) คำกริยาส่วนใหญ่ที่อธิบายการกระทำที่ควบคุมไม่ได้จะไม่มีรูปแบบขอร้อง

คำกริยาส่วนใหญ่จะมีครบทั้ง 4 แบบ a หรือ e ในรูปปัจจุบันจะเป็น o ในรูปแบบการขอร้อง (เช่น byed, byas, bya, byos = ทำ) e ในรูปปัจจุบันจะเป็น a ในรุปแบบอดีตและอนาคต (เช่น len, blang, blang, = เอาไป) คำกริยาบางคำ i ในรูปปัจจุบันจะเป็น u ในรูปแบบอื่น ๆ (เช่น ’dzin, bzung, gzung, = เอาไป) –s ใช้ลงท้ายรูปแบอดีตและการขอร้อง คำกริยาบางคำมีไม่ครบ 4 แบบ โดยอาจจะมี 3, 2 หรือ 1รูปแบบก็ได้

 ตัวเลข 
ภาษาทิเบตต่างจากภาษาในเอเชียตะวันออกอื่น ๆ คือไม่มีคำแสดงจำนวนนับ งานทางด้านวิทยาศาสตร์และดาราศาสตร์จะใช้คำจากภาษาสันสกฤตแทน

ทิเบต
ทิเบต
ทิเบต
ทิเบต
ทิเบต
# ท้าววิรุฬหก
thumb|ท้าววิรุฬหก ปฏิมากรรมในพระราชพิธีถวายพระเพลิงพระบรมศพ รัชกาลที่ 9
ท้าววิรุฬหกราชบัณฑิตยสถาน, พจนานุกรม ฉบับราชบัณฑิตยสถาน พ.ศ. 2554, กรุงเทพพฯ : ราชบัณฑิตยสถาน, 2556, หน้า 1124  เป็นท้าวมหาราชผู้ปกครองเหล่ากุมภัณฑ์ และเป็นโลกบาลผู้ปกครองทิศใต้ราชบัณฑิตยสถาน, พจนานุกรม ฉบับราชบัณฑิตยสถาน พ.ศ. 2554, หน้า 316

ในมหาสมัยสูตรและบทภาณยักษ์ว่า โลกบาลแห่งทิศทักษิณทรงพระนามท้าววิรุฬหกมหาราช จอมกุมภัณฑ์ ส่วนในอาฏานาฏิยปริตรว่าเป็นจอมเทวดา ลัทธิข้างจีนฝ่ายมหายานว่า ทรงพระนามเตียงเชียง แปลว่า สง่างาม มือถือร่ม ทางทิเบตว่าถือกระบี่
# คณะเกษตรศาสตร์ มหาวิทยาลัยอุบลราชธานี
คณะเกษตรศาสตร์ มหาวิทยาลัยอุบลราชธานี (Faculty of Agriculture, Ubon Ratchathani University) นับว่าเป็นคณะวิชาในแรกเริ่มของการจัดตั้งมหาวิทยาลัยอุบลราชธานี ตามแผนการพัฒนาและจัดตั้งมหาวิทยาลัย โดยปัจจุบันคณะเกษตรศาสตร์ มหาวิทยาลัยอุบลราชธานี ได้เป็นศูนย์กลางของการให้การบริการและส่งเสริมทางด้านวิชาการของการเกษตรและเทคโนโลยีของภูมิภาคตะวันออกเฉียงเหนือตอนล่าง และการจัดการศึกษาทางด้านเกษตรศาสตร์และอุตสาหกรรมเกษตร (Agriculture and Agro - Industry) เพื่อตอบสนองต่อความต้องการของภาคประชาชนในท้องถิ่นและการพัฒนาประเทศชาติ

 ประวัติ 
คณะเกษตรศาสตร์ มหาวิทยาลัยอุบลราชธานี เดิมเป็นภาควิชาเกษตรศาสตร์ สังกัดวิทยาลัยอุบลราชธานี มหาวิทยาลัยขอนแก่น (Khon Kaen University) เปิดดำเนินการตามพระราชกฤษฎีกา จัดตั้งวิทยาลัยอุบลราชธานี เมื่อวันที่ 14 กันยายน 2530 โดยเปิดรับสมัครนักศึกษารุ่นแรก ในปีการศึกษา 2531 และฝากเรียนไว้ที่มหาวิทยาลัยขอนแก่น ขณะดำเนินการในรูปของวิทยาลัยก็ได้เริ่มสร้างระบบสาธารณูปโภค อาคารเรียน และอาคารฝึกงานต่าง ๆ ในพื้นที่ที่ได้รับการพิจารณาเลือกให้เป็นที่ตั้งของวิทยาลัย บริเวณหลักกิโลเมตรที่ 10 ถนนสายวารินชำราบ-เดชอุดม อำเภอวารินชำราบ จังหวัดอุบลราชธานี บนเนื้อที่ 5,228 ไร่ ต่อมาในปีการศึกษา 2533 วิทยาลัยอุบลราชธานี ได้รับการยกฐานะขึ้นเป็น มหาวิทยาลัยอุบลราชธานี โดยประกาศในราชกิจจานุเบกษา เมื่อวันที่ 29 กรกฎาคม 2533 จึงได้ถือเอาวันที่ 30 กรกฎาคมของทุกปี เป็นวันสถาปนามหาวิทยาลัย

ด้านการเรียนการสอนจะเน้นหนักทั้งภาคทฤษฎี และภาคปฏิบัติ มีห้องปฏิบัติการ เรือนทดลอง และพื้นที่ไร่ฝึกและทดลองประมาณ 4,000 ไร่ ซึ่งประกอบด้วยกลุ่มอาคาร ปฏิบัติงาน โรงเรือนเลี้ยงสัตว์ กลุ่มอาคารประสานงาน และอาคารโรงงานต้นแบบอุตสาหกรรมเกษตร

 ภาควิชา/หน่วยงาน 
 ภาควิชาพืชไร่
 ภาควิชาพืชสวน
 ภาควิชาสัตวศาสตร์
 สาขาวิชาประมง
 สาขาวิชาอุตสาหกรรมเกษตร
 สำนักงานไร่ฝึกทดลองและห้องปฏิบัติการกลาง

 หลักสูตร 
 หลักสูตรที่เปิดสอนในคณะเกษตรศาสตร์ มหาวิทยาลัยอุบลราชธานี ระดับปริญญาบัณฑิต ระดับปริญญามหาบัณฑิต ระดับปริญญาดุษฎีบัณฑิตหลักสูตรวิทยาศาสตรบัณฑิต (เกษตรศาสตร์)
 สาขาพืชไร่
 สาขาพืชสวน
 สาขาสัตวศาสตร์
 สาขาประมง
หลักสูตรวิทยาศาสตรบัณฑิต
 สาขาเทคโนโลยีการอาหาร
 สาขาเกษตรวิศว์อัจฉริยะ หลักสูตรวิทยาศาสตรมหาบัณฑิต (เกษตรศาสตร์)
 วิชาเอกพืชไร่
 วิชาเอกพืชสวน
 วิชาเอกสัตวศาสตร์
 วิชาเอกวิทยาศาสตร์การประมง
หลักสูตรวิทยาศาสตรมหาบัณฑิต
 สาขาเทคโนโลยีการอาหารหลักสูตรปรัชญาดุษฎีบัณฑิต (เกษตรศาสตร์)
 วิชาเอกพืชไร่
 วิชาเอกพืชสวน
 วิชาเอกสัตวศาสตร์
 วิชาเอกวิทยาศาสตร์การประมง
หลักสูตรปรัชญาดุษฎีบัณฑิต
 สาขาเทคโนโลยีการอาหาร
# เทศกาลภาพยนตร์นานาชาติเวนิส
เทศกาลภาพยนตร์นานาชาติเวนิส  ถือเป็นเทศกาลภาพยนตร์ที่เก่าแก่ที่สุดในโลก เริ่มต้นมาตั้งแต่ ค.ศ. 1932 ในนาม  เทศกาลนี้จะจัดขึ้นทุกปีประมาณช่วงปลายเดือนสิงหาคมหรือต้นเดือนกันยายน บนเกาะลีโด เวนิส ประเทศอิตาลี โดยจัดงานที่ ปาลัซโซเดลชีเนมาดีเวเน็ตเซีย บนเกาะลีโดดีเวเน็ตเซีย

เทศกาลนี้มีการมอบรางวัลสิงโตทองคำ  ที่มอบให้แก่ภาพยนตร์ที่ดีที่สุดในเทศกาล และถ้วยรางวัลวอลปี  ที่มอบให้แก่ดารานักแสดง
# เดอะซิมส์ 2 มหาลัยวัยฝัน
เดอะซิมส์ 2 มหาลัยวัยฝัน  เป็นภาคเสริมตัวแรกของเกมส์เดอะซิมส์ 2 พัฒนาขึ้นโดย บริษัทเกมส์ Maxis ออกวางจำหน่ายช่วงต้นเดือนมีนาคม พ.ศ. 2548 ในเดอะซิมส์ 2 มหาลัยวัยฝันนี้ชาวซิมส์วัยรุ่นจะสามารถไปเรียนต่อที่มหาวิทยาลัยในเกมได้ ซึ่งมี 3 แห่งให้เลือก และเข้าสู่วัยมหาลัย ชาวซิมส์จะมีการเรียน การสอบปลายภาค มีผลการเรียนหรือเกรด ซึ่งจะดีไม่ดีขึ้นอยู่กับพฤติกรรมในมหาลัยของชาวซิมส์

 คุณสมบัติใหม่ 
 แกนหลักของเกม 
 อำนาจชักชวน
 ปฏิสัมพันธ์ทางสังคมแบบใหม่
 ชุดทำงาน
 ความปรารถนาตลอดชีวิต
 การรวมครอบครัว
 อาหารชนิดใหม่
 การตอบสนองความต้องการผ่านคอมพิวเตอร์
 คุณสมบัติใหม่ของโทรศัพท์
 NPC ใหม่
 วัตถุสิ่งของใหม่
 งานเลี้ยงคนรักกีฬา
 ช่องใหม่ ๆ ในโทรทัศน์
 อุปกรณ์อิเล็กทรอนิกส์ส่วนบุคคล

 มหาวิทยาลัย 
 วัยมหาลัย
 สาขาวิชาเอกและผลการศึกษา
 หน้าต่างแสดงความปรารถนา ความกลัว และระบบการล็อกแบบใหม่
 สายอาชีพใหม่และความได้เปรียบทางอาชีพ
 วัตถุของรางวัลอาชีพแห่งใหม่
 งานเลี้ยงแบบใหม่
 การปฏิสัมพันธ์กับตัวเองแบบใหม่
 พื้นที่อยู่อาศัยแบบใหม่
 การปฏิสัมพันธ์ที่ทำให้ในมหาวิทยาลัยเท่านั้น
 งานสร้างรายได้สำหรับนักศึกษา
 วัตถุของรางวัลปณิธานชนิดใหม่
 เครื่องมือใหม่ในโหมดสร้าง
# แม่น้ำมูล
300px|thumb|right|ทะเลสาบรูปแอก แห่งหนึ่งในช่วงอำเภอราษีไศล

แม่น้ำมูล เป็นแม่น้ำสายหลักในภาคตะวันออกเฉียงเหนือของประเทศไทย มีความยาวประมาณ 640 กิโลเมตร ขนาดพื้นที่ลุ่มน้ำประมาณ 69,701 ตร.กม. ทำให้เป็นแม่น้ำที่มีปริมาณน้ำมากที่สุดของภาคอีสาน ไหลจากต้นน้ำจากบริเวณเขื่อนมูลบน อำเภอครบุรี จังหวัดนครราชสีมา ไปสู่ จังหวัดบุรีรัมย์ จังหวัดสุรินทร์ จังหวัดร้อยเอ็ด จังหวัดศรีสะเกษ และไปบรรจบกับแม่น้ำโขงที่จังหวัดอุบลราชธานี

ปัจจุบัน ชื่อของแม่น้ำสายนี้ สะกด "มูล" แต่เดิมนั้น ชาวบ้านในท้องถิ่นใช้คำสะกด "มูน" ซึ่งเป็นภาษาถิ่น หมายถึง สิ่งมีค่าน่าหวงแหน เป็นมรดกของบรรพบุรุษสั่งสมเก็บไว้ให้ลูกหลาน แต่ทางราชการได้กำหนดภาษาราชการตามเสียงเรียก โดยสะกด "มูล" ด้วย ล

 เส้นทางแม่น้ำ 
แม่น้ำมูล มีต้นน้ำจากเทือกเขาสันกำแพง บริเวณเหนือเขื่อนมูลบน อำเภอครบุรี จังหวัดนครราชสีมา ไหลผ่านอำเภอครบุรี อำเภอโชคชัย อำเภอเฉลิมพระเกียรติ อำเภอโนนสูง อำเภอพิมาย อำเภอชุมพวง (จังหวัดนครราชสีมา), อำเภอพุทไธสง อำเภอคูเมือง อำเภอแคนดง อำเภอสตึก (จังหวัดบุรีรัมย์), อำเภอชุมพลบุรี อำเภอท่าตูม อำเภอรัตนบุรี (จังหวัดสุรินทร์), อำเภอสุวรรณภูมิ อำเภอโพนทราย (จังหวัดร้อยเอ็ด), อำเภอราษีไศล อำเภอบึงบูรพ์ อำเภอเมืองศรีสะเกษ อำเภอยางชุมน้อย และอำเภอกันทรารมย์ (จังหวัดศรีสะเกษ) บรรจบกันกับแม่น้ำชีบริเวณรอยต่อบ้านขอนไม้ยูง ตำบลห้วยขะยูง อำเภอวารินชำราบ (จังหวัดอุบลราชธานี) และบ้านหนองแวง  ตำบลหนองแวง อำเภอกันทรารมย์ (จังหวัดศรีสะเกษ)แล้วไหลผ่านอำเภอเมืองอุบลราชธานี อำเภอสว่างวีรวงศ์ อำเภอดอนมดแดง อำเภอตาลสุม อำเภอพิบูลมังสาหาร และไหลลงสู่ แม่น้ำโขง ที่ตำบลบ้านด่าน อำเภอโขงเจียม จังหวัดอุบลราชธานี โดย มีความยาวทั้งหมดประมาณ 640 กิโลเมตร ลำน้ำสาขาที่สำคัญได้แก่ ห้วยทับทัน (ลำทับทันหรือคลองทับทัน) ลำตะคอง ลำพระเพลิง ลำเชียงไกร ลำปลายมาศ ลำสะแทด ลำโดมใหญ่ ลำโดมน้อย ลำน้ำเสียว ลำชี ลำเซบาย ลำเซบก ลำมูลน้อย ห้วยขะยูง และห้วยตุงลุงเป็นต้น ซึ่งใช้ประโยชน์เพื่อการเกษตรเป็นส่วนใหญ่ 

สองฝั่งเป็นที่ราบน้ำท่วมถึงลุ่มน้ำมูลมีพื้นที่ลุ่มน้ำ 69,701 ตร.กม. หรือคิดเป็นร้อยละ 13.6 ของพื้นที่ลุ่มน้ำทั้งประเทศครอบคลุมพื้นที่ 10 จังหวัด ในภาคตะวันออกเฉียงเหนือตอนล่างและบางส่วนของภาคตะวันออกเฉียงเหนือตอนกลาง ปริมาณน้ำไหลลงสู่แม่น้ำโขงเฉลี่ยประมาณ 26,655 ล้าน ลูกบาศก์เมตรปี แม่น้ำมูลในวันนั้นและวันนี้. เดลินิวส์. 7 กรกฎาคม พ.ศ. 2550.

หนึ่งจุดที่บริเวณแม่น้ำมูลไหลลงสู่แม่น้ำโขง จุดดังกล่าวเรียกว่า แม่น้ำสองสี หรือ โขงสีปูน มูลสีคราม

 เขื่อนที่สำคัญในลุ่มแม่น้ำมูล 

เขื่อนมูลบน อำเภอครบุรี จังหวัดนครราชสีมา
เขื่อนลำแชะ อำเภอครบุรี จังหวัดนครราชสีมา
เขื่อนพิมาย อำเภอพิมาย จังหวัดนครราชสีมา
เขื่อนราษีไศล อำเภอราษีไศล จังหวัดศรีสะเกษ
เขื่อนหัวนา อำเภอกันทรารมย์ จังหวัดศรีสะเกษ
เขื่อนสิรินธร อำเภอสิรินธร จังหวัดอุบลราชธานี
เขื่อนปากมูล อำเภอโขงเจียม จังหวัดอุบลราชธานี

 ลำน้ำ 

 ลำพระเพลิง
 ลำน้ำครบุรี
 คลองพิมาย
 ลำตะคอง
 ลำเชิงไกร
 ลำแชะ 
 ลำจักราช 
 ลำปลายมาศ 
 ลำนางรอง 
 แม่น้ำชี 
 แม่น้ำโขง 
 ลำพลับพลา 
 ห้วยสำราญ 
 ห้วยทับทัน 
 ห้วยยาง 
 ห้วยผักไหม 
 คลองจานแสนไชย 
 ห้วยเสียว 
 ห้วยภูสิงห์ 
 ห้วยศิลาลาด 
 ห้วยหลุมแก้ว 
 ห้วยตาโด 
 คลองหนองบัว 
 ห้วยกุดหวาย 
 ห้วยกุดเตอะ 
 ห้วยตาแซง 
 ห้วยติ๊กซู
 ห้วยน้ำคำ 
 ห้วยขะยุง 
 คำน้ำแซ่บ 
 กุดเมืองฮาม
 ลำพังชู 
 ลำเสียวใหญ่ 
 ลำเสียวน้อย 
 แม่น้ำมูลน้อย 
 ลำมูลน้อย 
 ลำเซบาย 
 ลำเซบก 
 ห้วยตุงลุง 
 ลำโดมใหญ่ 
 ลำโดมน้อย 
 ลำน้ำยัง 
 คลองสิรินธร 
 ห้วยปากมูล
 พัทยาน้อย 
 ห้วยตาดโตน 
 คลองชลประทาน 
 ห้วยแก่งโดม 
 ห้วยแจระแม
# นิว7วันเดอส์ออฟเดอะเวิลด์
นิว7วันเดอส์ออฟเดอะเวิลด์  เป็นการริเริ่มตั้งแต่ปี 2543 โดยเป็นส่วนหนึ่งของโครงการรอบสหัสวรรษในการเลือกสิ่งมหัศจรรย์ของโลกจากการคัดเลือกอนุสรณ์สถานที่มีอยู่ 200 แห่ง การสำรวจความเห็นของประชาชนนี้มี Bernard Weber เป็นผู้นำ และมูลนิธิ New7Wonders เป็นผู้จัดระเบียบ ซึ่งเป็นองค์การตั้งอยู่ในซูริก ประเทศสวิตเซอร์แลนด์ ประกาศผลเมื่อวันที่ 7 กรกฎาคม 2550 ที่กรุงลิสบอน

 รายการ 
สถานที่ที่ตั้งรูปภาพชีเชนอิตซา   ยูคาตัน เม็กซิโก  125px|El Castillo being climbed by touristsรูปปั้นพระเยซูคริสต์   รีโอเดจาเนโร บราซิล  125px|Christ the Redeemer in Rio de Janeiroกำแพงเมืองจีน   จีน  125px|The Great Wall in the winterมาชูปิกชู   กุสโก เปรู  125px|View of Machu Picchuเปตรา   จอร์แดน  125px|The Treasury at Petraโคลอสเซียม   โรม อิตาลี  125px|The Colosseum at dusk: exterior view of the best-preserved sectionทัชมาฮัล   อัครา อินเดีย  125px|Taj Mahal

 รายชื่อสิ่งมหัศจรรย์ใหม่ที่ถูกเสนอชื่อ 
สิ่งมหัศจรรย์อีก 13 แห่งที่ได้รับคัดเลือกในรอบสุดท้าย
สถานที่ที่ตั้งรูปภาพอาโครโปลิสแห่งเอเธนส์   เอเธนส์ กรีซ  125px|The Acropolis of Athens, seen from the hill of the Pnyx to the westอาลัมบรา   กรานาดา สเปน  125px|View of the Alhambra from the Mirador St Nicolas in the Albaycin of Granadaนครวัด   เมืองพระนคร ประเทศกัมพูชา  125px|The main entrance to the temple proper, seen from the eastern end of the Naga causewayหอไอเฟล   ปารีส ฝรั่งเศส  125px|Tour eiffel at sunrise from the trocaderoฮาเจีย โซเฟีย   อิสตันบูล ตุรกี  125px|Hagia Sophiaวัดคิโยะมิซุ   เกียวโต ญี่ปุ่น  125px|Kiyomizu-deraโมไอแห่งเกาะอีสเตอร์   เกาะอีสเตอร์ ชิลี  125px|Rano Raraku Moaiปราสาทนอยส์ชวานสไตน์   ฟึสเซิน เยอรมนี  125px|Neuschwanstein seen from the Marienbrückeเครมลิน จัตุรัสแดง และ วิหารเซนต์บาซิล   มอสโก รัสเซีย  150px|The Moscow Kremlin, as seen from the Balchug125px|Saint Basil's Cathedral and Spasskaya Tower of Moscow Kremlin at Red Square in Moscowเทพีเสรีภาพ   นิวยอร์ก สหรัฐอเมริกา  125px|Statue of Liberty and Liberty Islandสโตนเฮนจ์   Amesbury สหราชอาณาจักร  125px|Stonehenge in 2004ซิดนีย์โอเปราเฮาส์   ซิดนีย์ ออสเตรเลีย  125px|Internationally, the Sydney Opera House is the most recognised symbol of Sydneyทิมบุคตู (เมืองหลวงของรัฐอิสระอาซาวัด)   อาซาวัด  125px|Sankore Mosque in Timbuktu
# กลุ่มอาการทางเดินหายใจเฉียบพลันรุนแรง
กลุ่มอาการทางเดินหายใจเฉียบพลันรุนแรง หรือ โรคซาร์ส  เป็นไวรัสโรคระบบหายใจที่มีต้นกำเนิดจากสัตว์ซึ่งมาจากไวรัสโคโรนาสายพันธุ์กลุ่มอาการทางเดินหายใจเฉียบพลันรุนแรง (severe acute respiratory syndrome coronavirus; SARS-CoV หรือ SARS-CoV-1) สายจำเพาะแรกของสปีชีส์โคโรนาไวรัสซาร์สในโคโรนาไวรัสสายพันธุ์กลุ่มอาการทางเดินหายใจเฉียบพลันรุนแรง (SARSr-CoV) กลุ่มอาการนี้ก่อให้เกิดการระบาดของโรคซาร์สใน ค.ศ. 2002–2004 ในช่วงปลาย ค.ศ. 2017 นักวิทยาศาสตร์ชาวจีนสืบต้นตอไวรัสจากตัวกลางในอีเห็นข้างลาย ถึงค้างคาวมงกุฎ ในเขตตำบลชนชาติอี๋ ซีหยาง มณฑลยูนนาน ประเทศจีนสำหรับงานวิจัย ดู: 
สำหรับสื่อข่าวภาษาอังกฤษ ดู: 
สำหรับข่าวเพิ่มติมในภาษาจีน ดู: 

ซาร์สเป็นโรคที่หายาก ในตอนที่โรคระบาดนี้สิ้นสุดลงในเดือนมิถุนายน ค.ศ. 2003 มีผู้ติดเชื้อ 8,422 รายที่มีอัตราป่วยตาย (CFR) ร้อยละ 11 ไม่มีเคส SARS-CoV-1 ที่มีการรายงานทั่วโลกมาตั้งแต่ ค.ศ. 2004

ในเดือนธันวาคม ค.ศ. 2019 SARSr-CoV อีกสายหนึ่งมีชื่อว่าไวรัสโคโรนาสายพันธุ์ใหม่ (SARS-CoV-2) สายพันธ์ุนี้ก่อให้เกิดโรคติดเชื้อไวรัสโคโรนา 2019 (โควิด-19) ซึ่งเป็นโรคทำให้เกิด การระบาดทั่วของโควิด-19

อาการและอาการแสดง
อาการแรกเริ่มจะคล้ายกับอาการของไข้หวัดใหญ่ คือมีไข้ ปวดกล้ามเนื้อ อ่อนเพลีย ไอ เจ็บคอ และอาการแบบไม่จำเพาะอื่น ๆ อาการเดียวที่พบร่วมกันในผู้ป่วยทุกรายคือมีไข้เกิน 38 องศาเซลเซียส ผู้ป่วยส่วนหนึ่งจะมีอาการหายใจลำบากและมีปอดอักเสบตามมา ซึ่งอาจเป็นปอดอักเสบจากไวรัสโดยตรง หรือเป็นปอดอักเสบจากแบคทีเรียแทรกซ้อน

เชื้อซาร์สมีระยะฟักตัวอยู่ที่ประมาณ 4–6 วัน แต่ก็พบได้สั้นสุดคือ 1 วัน และนานสุดคือ 14 วัน

 สาเหตุ 
โรคซาร์ส เกิดจากเชื้อไวรัส 2 ชนิด 
 เป็นไวรัสในกลุ่มไวรัสโคโรนา (Corona Virus) ซึ่งเป็นสาเหตุของโรคหวัดธรรมดา
 เป็นไวรัสอยู่ในกลุ่มไวรัสพาราไมโซ (Paramyxo Virus) ซึ่งเป็นสาเหตุของโรคหัด คางทูม และโรคติดเชื้อทางเดินหายใจ

 การระบาด 
องค์การอนามัยโลกระบุว่า โรคนี้มีต้นกำเนิดมาจากมณฑลกวางตุ้งของประเทศจีน เมื่อ 16 พฤศจิกายน พ.ศ. 2545 ระบาดไปที่ฮ่องกง และต่อมาที่เวียดนาม สิงคโปร์ และแคนาดา โดยต่อมามีผู้พบโรคนี้ในที่อื่น ๆ ซึ่งรวมถึงในสหรัฐ ฝรั่งเศส อังกฤษ ไต้หวัน และเยอรมนี

400px|thumb|จำนวนผู้ติดเชื้อซาร์สใน ค.ศ. 2003 – ทั่วโลก
+ผู้ติดเชื้อซาร์สแบ่งตามประเทศหรือภูมิภาค 1 พฤศจิกายน ค.ศ. 2002 – 31 กรกฎาคม ค.ศ. 2003 ประเทศหรือภูมิภาค ติดเชื้อ เสียชีวิต อัตราผู้ป่วยตาย (%)5,3273496.61,75529917.034673 21.12514317.12383313.96357.9270014214.39222.29009007114.36005240.050040040030030030020011100.0100100100100100100100100100 2,76945416.4 รวม (29 ดินแดน)  8,096  774  9.6
# เหี้ยดำ
{{ตารางจำแนกพันธุ์ 
| color = pink
| name = เหี้ยดำ
| image =Monitor_lizard_-_Pulau_Sapi_-_Sabah_-_Borneo_-_Malaysia_-_panoramio_(cropped).jpg
| image_width = 250px
| regnum = Animalia
| phylum = Chordate
| classis = Reptilia
| ordo = Squamata
| subordo = Sauria
| familia = Varanidae
| genus = Varanus
| subgenus = Soterosaurus
| species = V. salvator
| trinomial = Varanus salvator komaini
| trinomial_authority = Nutphand, 1987
| synonyms = *Varanus salvator macromaculatus Koch et al, 2007
|synonyms_ref = Koch, A., M. Auliya, A. Schmitz, U. Kuch & W. Böhme. (2007). Morphological Studies on the Systematics of South East Asian Water Monitors (Varanus salvator Complex): Nominotypic Populations and Taxonomic Overview. pp. 109–180. In Horn, H.-G., W. Böhme & U. Krebs (eds.), Advances in Monitor Research III. Mertensiella 16, Rheinbach.
|subspecies=V. s. komaini}}เหี้ยดำ'''  เดิมแยกเป็นชนิดย่อยซึ่งมีชื่อทางวิทยาศาสตร์ว่า Varanus salvator komaini  ปัจจุบัน (ค.ศ. 2007) ถูกยุบรวมเป็นชื่อพ้องของเหี้ยชนิดย่อย Varanus salvator macromaculatus  มีลักษณะและขนาดใกล้เคียงกับเหี้ยทั่วไป เมื่อโตเต็มวัยจากปลายหัวถึงโคนหาง 9 ฟุต สีดำด้านทั้งตัว บางตัวก็มีจุดและลายแทรกอยู่บ้าง แต่ลายจะจาง ท้องสีเทา ลิ้นสีน้ำเงินเข้ม จากการเปรียบเทียบความแตกต่างระหว่างเหี้ยและเหี้ยดำ พบว่าค่าสัดส่วนของลักษณะส่วนมากไม่มีความแตกต่างกันอย่างมีนัยสำคัญ เมื่อนำผลการศึกษาด้วยการวิเคราะห์จำแนกกลุ่มแบบคาโนนิคอล (canonical discriminant analysis) มาพิจารณาสรุปได้ว่า เหี้ยดำไม่สามารถแยกออกเป็นชนิดใหม่หรือชนิดย่อยของเหี้ยได้ (Lauprasert, 1999) และลักษณะของสีที่แตกต่างเกิดจากภาวะการมีเม็ดสีเมลานินสีดำมากเกินไป (melanism) ของชนิดย่อย V. s. macromaculatus''

เหี้ยดำพบบริเวณชายทะเลหรือป่าชายเลนและบนเกาะ ทางภาคใต้ฝั่งตะวันตกของประเทศไทย โดยสถานที่ค้นพบครั้งแรกคืออำเภอละงู จังหวัดสตูล  และสถานที่ที่พบเหี้ยดำจะไม่พบเหี้ยเลย ในประเทศไทยหายาก และมีรายงานพบทางประเทศมาเลเซีย บริเวณ ปีนัง และ อินโดนีเซีย บริเวณลัมปุง และบางหมู่เกาะทางตอนเหนือของอินโดนีเซีย

ปัจจุบัน เป็นสัตว์ชนิดหนึ่งที่อยู่ในภาวะสุ่มเสี่ยงต่อการสูญพันธุ์ CITES2